Luís Cereijo Mosquera

Luís J. Cereijo Mosquera, nado en Ferrol en 1909, foi un político e xornalista galego.

 Traxectoria 
Fillo de Luís Cereijo León. Foi correspondente de Faro de Vigo en Sada en 1929.Correo de Galicia, 6-10-1929, p. 9. Promoveu en Sada co seu pai a edición da revista semanal Galicia en 1933. Oficial primeiro do Concello de Zas en 1936, sufriu un atentado en xuño cando intentaron prenderlle lume á casa de José Barreiro Espasandín onde se hospedaba.La Voz de Galicia, 16-6-1986, p. 7 e 21-6-1936 p. 10. Participou nos mitins de propaganda do Estatuto.

Co golpe de Estado do 18 de xullo de 1936 foi detido en setembroEl Correo Gallego, 9-9-1936, p. 3 e internado na prisión de Santiago de Compostela. Xulgado en Compostela por rebelión na causa 572/36 con Jorge Varela Rial, José Ferreiro Pardiñas, Manuel Costa García, José Rodríguez Gómez e Manuel Díaz Mosquera o 19 de decembro,El Eco de Santiago, 21-12-1936, p. 2. foi condenado a pena de morte. A sentenza foi conmutada por cadea perpetua. Abríronlle expediente de responsabilidades políticas.Ficha de Luis Cereijo Mosquera Preso na Prisión da Coruña, saíu en liberdade condicional en maio de 1943.BOE, 4-6-1943, p. 5362. En 1985 foi rehabilitado como oficial do Concello de Zas e indemnizado con case dez millóns de pesetas por sentenza do Tribunal Supremo.La Voz de Galicia, 18-6-1985, p. 26.

 Vida persoal 

Casou con Teresa Badía Benzano, que finou en 1986.La Voz de Galicia, 27-2-1986, p. 59.
 Notas 

Categoría:Xornalistas de Ferrol

Categoría:Represaliados polo franquismo

Categoría:Nados en Ferrol
Categoría:Nados en 1909
Categoría:Personalidades de Galicia sen imaxes